“**Ягез әле, егетләр!” бәйгесе**

**25.02.2021**

**Максатлар:**

1. ***Намус һәм тугрылык белән яшәү, хезмәт итү, тапкырлык, игътибарлылык, дуслык, бер-береңне хөрмәт итү хисләре тәрбияләү.***
2. ***Егетләрнең фәннең төрле өлкәләре буенча булган белемнәрен сынау, сәнгатьле уку, сөйләм күнекмәләрен камилләштерү.***
3. ***Мөстәкыйль эзләнү, үз сәләтеңне яхшырту өстендә эшләргә этәргеч бирү.***

Хәерле кич, барыгызга да! Бәйрәм белән сезне кадерле укучылар, ир-егетләр, хөрмәтле укытучылар!

Бүген без сезнең белән 23 нче февраль - Ватанны саклаучылар көненә багышланган кичәгә җыелдык. Бу көнне һәрберебез дә үзебезнең әтиләрне, бабайларны, абыйларны, ир егетләребезне бәйрәм белән котлыйбыз.Чөнки алар безне яклаучылар, безнең Ватаныбызны саклаучылар. Кадерле егетләребез, бу бәйрәм сезгә дә багышланган, чөнки сез кечкенәдән үк үзегезнең дусларыгызны, яклап үсәсез. Ә инде зур булгач сез армия сафларына басып үзегезнең Туган илегезне, Ватаныбызны саклаячаксыз. Сезнең барыгызны да бәйрәм белән чын күңелдән тәбрик итәбез.Сезгә алдагы укуларыбызга зур уңышлар, корычтай нык сәламәтлек, озын гомер телибез. Ә хәзер бәйрәмебезне башлап җибәрергә рөхсәт итегез.

Бүген була зур уен –

Бик тә күңелле уен.

Егетләребез ярыша,

Менә булыр тамаша.

Күңелегез булсын тыныч, аяз,

Якты хисләр сезне биләсен.

Өмет белән көтеп яшәгез

Яңа сөенечләр киләсен.

Шушы бәйрәм кебек ямьле булсын

Яшәр елларыгыз агышы.

Дәрт-дәрманлы булсын хыялыгызның

Яшәр өчен канат кагышы.

“Ягез әле, егетләр!” бәйгесен башлап җибәрергә һәм хөрмәтле жюри әгъзалары белән таныштырып китәргә рөхсәт итегез:

1)

2)

3)

Ә хәзер бар да әзер, бүгенге бәйгедә катнашачак егетләребезне залга чакыра да алабыз. Рәхим итегез егетләр.*(егетләр чыгып баса)*

Бу бәйгедә тәүге тапкыр,

Чыктыгыз сез каршыга.

Уңганмы сез, зирәкме сез?

Сыналырсыз җыр-моңда.

Яратырбыз, алкышларбыз.

Хәер-фатиха бездән.

Һәркем монда җан атып,

Җиңү көтә бит сездән.

Һәр командага исем уйларга кирәк. Ә исемне хәрефләрдән җыйнарга кирәк.

**(“Батырлык”, “Горурлык” , “Бөркетләр”)**

**1 команда: исеме - Заман. Девиз- Заман белән бергә атлыйк, һәрчак яңа үрләр яулыйк.**

**2 команда:  исеме -Дуслык. Девиз – Дуслык белән көчле без.**

Яхшы,молодцы! Бәйгебезне башлап җибәрәбез. Егет кешегә җитмеш төрле һөнәр дә аз, диләр. Бүген без сезнең төрле өлкәдәге һөнәрләрегезне сынарбыз. Бәйгебезнең турлары да теге яки бу һөнәрләр белән бәйле һәм шулай исемләнә дә.

**1 уен. Күзне бәйләп тактага машина рәсеме ясау.** (Укучылар киләчәктә армиягә баргач утырырга теләгән машина төренең рәсемен ясыйлар)

Киләсе турыбызга күчәбез.

Сүтеп пар-пар толымыңны,

Чәчләреңне җилләр тарый.

Парикмахер булып хәзер

Егетләр дә эшләп карый.

**2 уены**без. “Парикмахер” дип исемләнә. Бу турда һәрберегез залдан берәр кызны алып чыгып, аңа матур, килешле прическа ясарга һәм шул прическага исем табарга тиеш була. Рәхим итеп, кызларны чакырыгыз һәм эшкә керешегез.

**3 уен.**

 “Галим” дип атала.

Уеңны уйдырып сал

Фикерең анык булсын.

Галимлеккә барганда,

Юлларың синең уңсын.

Егетләрне хәзер зирәклектә сынап карыйк. Сезгә икешәр сорау әйтелә, сорауларга тиз-тиз генә җавап бирергә кирәк. Башладык.

* + 1. Татар халкында язны каршылау бәйрәме? (Нәүрүз)
		2. Казан Кремле янында кемгә һәйкәл куелган? (М.Җәлилгә)
		3. Татар халкында ураза тоту ае ничек атала7 (Рамазан)
		4. “Туган тел”җырының сүзләрен Г.Тукай язган, көе кемнеке? (Халык)
		5. Татарстанда кайсы шәһәрдә сәгать заводы бар? (Чистай)
		6. “Шүрәле” әкиятенең авторы? (Тукай)
		7. Татар халкында җәй башында нинди бәйрәм үткәрелә, исеме кайдан алынган? (Сабантуй)
		8. “Рөстәм маҗаралары” повестеның авторы? (Гадел Кутуй)
		9. Александр Матросовның батырлыгын кабатлаган татар кешесе? (Газинур Гафиятуллин)
		10. Татарстанда чыга торган популяр журналларны әйт. (“Мәгариф”, “Ялкын”, “Идел”, “Сөембикә”, “Салават күпере”, “Мирас”, “Казан утлары” һ.б.)
		11. Кайсы шәһәрдә вертолет җитештерелә? (Казан)
		12. Республикабызда иң зур шәһәр?(Казан)
		13. Татарстан территориясе буйлап ничә зур елга ага? (4: Идел, Агыйдел, Кама, Вятка)
		14. Машиналар өчен шиналар кайсы шәһәрдә җитештерелә? (Түбән Кама)

**4уен .** “Минутка киенү.”

Ике малай чыгып солдат киемнәрен киенәләр. Кем беренче киенеп бетә.

**5 нче уен**ыбызны дәвам итеп, алдагы сынауны тыңлап карыйк.

“**Ашханәгә наряд**” дип атала.

Көн буе чабып, син инде ардың,

Кухняда дежур – синең хыялың

Бәрәңге әрчеп, инде син ял ит

Тик кара аны, эшеңне ялт ит!

Команданың һәр кешесе өстәл янына килеп, бәрәңге әрчи. Кайсы команда тизрәк һәм остарак кабыгын юкарак итеп әрчер икән? Карап карыйк.

**6 нчы уен.**

Алдагы турыбызны “Нәфис сүз остасы” конкурсыбызны башлыйбыз.

Сөйләр сүзләр бик күп алар,

Иренмичә сөйләсәң;

Озын сүзнең кыскасы шул,

Күп яшәргә теләсәң:

Үлем турында уйлама,

Илең турында уйла.

Илең турында уйласаң,

Гомерең озын була.

(Ф.Кәрим)

Сезгә хәзер шушы матур, мәгънәле шигырьне – Ф.Кәримнең шигырен сәнгатьле итеп сөйләргә кирәк булачак. Әмма ул сез дәресләрдә күнеккән гадәти генә сөйләү булмаячак, сезгә төрле ситуацияләр бирелә. Сез шул ситуациягә яраклашып, шул вакытта кичергән халәтне мөмкин кадәр ышандырып сөйләргә тиеш *буласыз (төрле ситуация язылган карточкалар сайлап алалар)*

***Ситуацияләр:***

***1) җинаятьчене гаепләгән сыман***

***2) телефон аша серләшү***

***3) микрофон эшләмәгән зур залда сөйләү***

***4) нәфрәтләнеп, орышып сөйләү***

***5) үлем алдыннан***

***6) кемне дә булса бәйрәм белән котлап***

***7) ата-аналар җыелышында директор сөйләме***

**7 уен:** Ә менә бу бәйге сезнең җитезлекне дә,сабырлыкны да таләп итәчәк.Һәр командадан бер кешене чакырабыз.

Менә шушы дөге бөртекләреннән сез Ватан сүзен язарга тиеш буласыз.

Кем тизрәк язып бетерә.

**8 уен. “Бала киендерү”**

-Егетләребез булачак әтиләр дә бит әле. Алар үзләренең балаларын киендереп балалар бакчасына илтә алалар микән. Тикшереп карыйк әле. Бу эшне кем тизрәк башкарыр икән.

*(укучылар үзләреннән кечерәк иптәшләрен киендерәләр)*

**9 уен**. Сүз төзү.***”Армия”***сүзеннән яңа сүзләр төзергә.

**10 уен.**Табышмакларның җавабын әйтергә.

1. Нәрсә өстәл янында бигрәк кирәк? (Авыз)
2. Нинди савыттан эчеп булмый? (Буш)
3. Кайсы ай календарьда юк? (Һавадагы ай)
4. Сыер судан чыккач нишли? (Коры җиргә баса)
5. Нинди сорауга “әйе” дип җавап биреп булмый? (“Йоклыйсыңмы?”)
6. Бер имәндә өч ботак, ботак саен өчәр алма. Барысы ничә алма? (Имәндә алма булмый)
7. Су кайда коры була? (География картасында)
8. Сыер ни өчен ята? (Утыра алмаганга)
9. Бүрегенә чыпчык кунганда каравылчы нишли? (Йоклый)
10. Бер кеше утырып тора ди. Ул торып китсә дә, син аның урынына утыра алмыйсың. Ул кеше кайда утыра? (Синең тезеңдә)
11. Баш чаклы таш белән тәрәзә ватып буламы? (Юк, таш чебен башы кадәр генә булырга мөмкин)
12. Нәрсәне йомык күз белән күреп була? (Төшне)
13. Патша кемгә баш ия? (Чәчтарашка)
14. Кәҗә судан ничек чыга? (Юешләнеп)
15. Кара мәче нинди ишектән керә? (Ачык)
16. Сигез таякның дүртесен сындыргач, ничә таяк кала? (12 таяк)
17. Биш алманы биш кешегә берәр алмадан бүлегез дә, берсе кәрзиндә калсын. (Бер кешегә кәрзине белән бирәсең)
18. Дәрес башында без нәрсә ишетәбез? (“Д” авазы)
19. Яз белән көз нәрсә белән тәмамлана? (“З” авазына)
20. Кайсы елда кешеләр күбрәк ашый? (Кәбисә елда, 1көн артык)
21. Күлмәкне икегә аерсаң нәрсә килеп чыга? (Күл һәм мәк)
22. “Б” белән башласаң – бик тәмле әйбер,

“С” белән башласаң – бүрәнәләр бәйләме,

“К” белән башласаң – боерык фигыль. Бу нинди сүзләр? (Бал, сал, кал.)

1. Яңгыр яуганда куян нинди куак астында утыра? (Юеш)
2. 1кг мамык авырмы, 1кг тимерме? (Тигез)

**11 нче уен**. Уеннарны дәвам итәбез алдагы уен шулай ук җитезлеккә булыр. Ул “Корал җыю” дип атала. Һәр командадан 1 укучы чыгып мясорубканы сүтә, икенчесе кора. Уенчылар беткәнче шулай дәвам итә. Эшне төгәл һәм җитез башкарырга кирәк.

**12 уен.** Солдат тормышының тагын бер күңелле мизгелен сынап карыйк әле.

Мин сораулар бирәм ә сез бер сүз белән генә аның нәрсә икәнен әйтергә тиеш буласыз. Беренче командадан башлыйбыз . җюрига игътибарлы булырга кирәк .

**“Кем? Нәрсә?”**

***1нче командага:***

1.Габдулла Тукай(шагыйрь)

2.Чия (җимеш)

3.Агыйдел(елга)

4.Нарат(агач)

5.Камаз(машина)

6.Чаллы(шәһәр)

7.Бишле(билге)

8.Сыер(хайван)

9.Айсылу(кыз)

10.Зөлфия Минһаҗева(җырчы)

***2нче командага:***

1.Əлмәт(шәһәр)

2.Карга(кош)

3.Унөч(сан)

4.Дүртле(билге)

5.Гүзәлия(кыз)

6.Чөгендер(яшелчә)

7.Муса Җәлил(шагыйрь)

8.Яңа ел(бәйрәм)

9. Салават Фәтхетдинов (җырчы)

 10.Яр Чаллы(шәһәр)

**Халык телендә “кадак даганы саклый, дага юрганы саклый, юрга батырны саклый, батыр ватанны“, диләр.Сезнең кебек егетләр булганда ил хур булмас.**

Эзе калсын керсез намусыңның,

 Ни үтсә дә синең кулыңнан.

Көчлелегең белән горурланма!

Кешелегең белән горурлан!

Һәр адымыңда синең туры акыл,

 Көчле йөрәк эзен күрсеннәр.

 Кылыч белән түгел, турылык һәм

Чынлык белән көчле кешеләр.

Син яшәмә җирдә файдасыз бер

Түмгәк булып тигез урында.

Янып калсын гомрең, маяк булып,

Үзеңнән соң килгән буынга.

Утта булган балчык кире купмас,

 Эштә булган тимер тутыкмас.

 Эш күрсәткән ирне ил онытмас,

Каберенә эзне суытмас.

**Йомгаклау өлеше.**

М.Җәлил “Бер үгет” шигыре белән кешелеклелек, ирлек турында бик тирән мәгънәле фикерләр әйткән. Сез дә намус белән, тугрылык белән яшәрсез һәм хезмәт итәрсез дип ышанып калабыз, уңышлар сезгә. Ә хәзер уендагы бәйгеләрдә егетләребезнең, командаларыбызның ничек катнашуларын бәяләү өчен сүзне жюрига бирәбез.

**“Мәкаль әйтеш” уены. Мин башлыйм, сез дәвам итәсез.**

1. Алты көн ач калсаңда,(атаңны кунак ит)                       (1)
2. Атаңа ничек булсаң,(балаңнан шуны күрерсең)           (2)
3. Ата һөнәре, (балага мирас)                                            (1)
4. Атасы балыкчы булса,(балада суга карый)                   (2)
5. Бала башында бер кайгы,(ата башында мең кайгы)     (1)
6. Елыйсы килгән бала,(атасының сакалы белән уйнар) (2)
7. Егет сүзе, ( бер булыр.)                                                    (1)
8. Батыр егет, ( ил күрке.)                                                     (2)
9. Канаты бар – очмый

1.Аягы юк,йөрми. **(балык)**

2. Яз килсә,киенә,көз килсә чишенә **(агач)**

3. 1 кг тимер авырмы, 1 кг мамыкмы**? (тигез)**

4. Җәен иртә уяна, кышын иртә югала **(кояш)**

5.Тышта таш була, өйгә керсә су була **(боз)**

6. Ягы 5 см булган квадратның периметры? **(20 см)**

7. Көн йөри, төн йөри, бер атлам җир китә алмый **(сәгать)**

8. Өрми, нитми, беркемне дә кертми **(йозак)**

9. Колга башында йорты, эчендә яши җырчы **(сыерчык)**

10. Батонны өч кисәккә бүлделәр. Ничә җирдән кисәргә кирәк?**(2)**

11. Сикереп төшә,бозны тишә **(тамчы)**

12. Үзе туктаусыз сөйли, кеше сөйләгәнне тыңламый **(радио)**

13. Акчасыз керәсең, хәзинә алып чыгасың **(мәктәп)**